KLASA: 007-01/25-02/5

URBROJ: 2158-95-01-25-1

Osijek, 7. svibnja 2025. godine

**SAVJETOVANJE S JAVNOŠĆU**

**o Nacrtu prijedloga Pravilnika o nagrađivanju izvrsnosti nastavnika u nastavi,**

**znanstveno-istraživačkom radu i projektima**

Na temelju članka 11. Zakona o pravu na pristup informacijama („Narodne novine“ broj 25/13., 85/15. i 69/22.) radna skupina za izradu prijedloga Pravilnika o nagrađivanju izvrsnosti nastavnika Pravnog fakulteta Osijek upućuje na savjetovanje s javnošću nacrt prijedloga Pravilnika o nagrađivanju izvrsnosti nastavnika u nastavi, znanstveno-istraživačkom radu i projektima.

Fakultetsko vijeće Pravnog fakulteta Osijek donijelo je na sjednici održanoj dana 12. veljače 2025. godine odluku (KLASA: 007-06/25-01/3, URBROJ: 2158-95-01-25-5) o imenovanju radne skupine za izradu prijedloga Pravilnika o nagrađivanju izvrsnosti nastavnika Pravnog fakulteta Osijek.

Cilj navedenoga pravilnika je poticanje izvrsnosti nastavnika u nastavnom procesu, znanstveno- istraživačkom radu te prijavi i realizaciji projekata, a s ciljem sustavnoga razvijanja i unaprjeđivanja djelatnosti svih ustrojbenih jedinica te cjeloživotnom učenju koje osigurava studentima stjecanje znanja i vještina primjerenih izazovima suvremenog društva, što je misija Fakulteta.

Nacrt prijedloga Pravilnika o nagrađivanju izvrsnosti nastavnika u nastavi, znanstveno-istraživačkom radu i projektima objavljen je na mrežnim stranicama Pravnog fakulteta Osijek te je dostupan javnosti i svim članovima akademske zajednice.

**Javno savjetovanje započinje 7. svibnja 2025. godine i traje do 6. lipnja 2025. godine.**

Komentare, prijedloge i primjedbe na nacrt prijedloga Pravilnika o nagrađivanju izvrsnosti nastavnika u nastavi, znanstveno-istraživačkom radu i projektima moguće je dostaviti putem elektroničke pošte na e-mail [savjetovanje@pravos.hr](mailto:savjetovanje@pravos.hr) na obrascu koji je sastavni dio ovog poziva.

***Radna skupina za izradu prijedloga Pravilnika o nagrađivanju izvrsnosti nastavnika Pravnog fakulteta Osijek:***

1. izv. prof. dr. sc. Nikol Žiha, predsjednica
2. izv. prof. dr. sc. Dunja Duić, zamjenica predsjednice, članica
3. prof dr. sc. Mirela Župan, članica
4. prof. dr. sc. Dubravka Klasiček. članica
5. izv. prof. dr. sc. Ante Novokmet, član.

|  |  |
| --- | --- |
| A blue and grey logo  Description automatically generated | SVEUČILIŠTE JOSIPA JURJA STROSSMAYERA U OSIJEKU  **PRAVNI FAKULTET OSIJEK**  STJEPANA RADIĆA 13  31000 OSIJEK |
| **OBRAZAC**  za sudjelovanje u postupku savjetovanja s javnošću o  **Pravilnika o nagrađivanju izvrsnosti nastavnika u nastavi,**  **znanstveno-istraživačkom radu i projektima** | |
| **Podnositelj**  (ime i prezime fizičke osobe, odnosno naziv pravne osobe i ime osobe koja podnosi prijedlog ili mišljenje za pravnu osobu) |  |
| **Kategorija dionika**  (studenti, nastavnici, stručno osoblje, alumni, poslodavci, itd.) |  |
| **Načelni prijedlozi i mišljenje na nacrt dokumenta** | |
|  | |
| **Primjedbe na pojedine članke ili dijelove nacrta akta ili dokumenta (navesti broj članka i/ili stavka)** | |
|  | |
| **Datum dostavljanja obrasca** |  |
| Popunjeni obrazac potrebno je dostaviti do 6. lipnja 2025. godine elektronskom poštom na adresu [savjetovanje@pravos.hr](mailto:savjetovanje@pravos.hr).  Kontakt osoba: Službenik za informiranje, Marijan Dumančić, univ. spec. iur. e-mail: [mdumanci@pravos.hr](mailto:mdumanci@pravos.hr), tel. 031/224-571.  Svi pristigli doprinosi će biti razmotreni po završetku savjetovanja, te će biti prihvaćeni, neprihvaćeni ili primljeni na znanje uz obrazloženja koja će biti sastavnim dijelom **Izvješća o savjetovanju s javnošću**.  Očekivani termin objave izvješća je 10. lipnja 2025. godine, a isto će biti objavljeno na web stranici Pravnog fakulteta Osijek, na adresi <https://www.pravos.unios.hr/savjetovanje-s-javnoscu/>. | |